ธสน.ปรับเป้าส่งออกไทยโตกระฉูด9%
ส่งออกไทยเริ่มฟื้นตัวตามภาวะเศรษฐกิจการค้าโลก พร้อมจับตาความเสี่ยงค่าเงินผันผวน สงครามการค้าระหว่างสหรัฐกับจีน
8 มิ.ย. 2561

ส่งออกไทยเริ่มฟื้นตัวตามภาวะเศรษฐกิจการค้าโลก พร้อมจับตาความเสี่ยงค่าเงินผันผวน สงครามการค้าระหว่างสหรัฐกับจีน
นายพิศิษฐ์ เสรีวิวัฒนา กรรมการผู้จัดการธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์ เปิดเผยว่า ธสน.ปรับเพิ่มคาดการณ์การเติบโตของการส่งออกไทยปี 2561 จากเดิมคาดการณ์ไว้ที่ 5-8% เป็น 7-9% เนื่องจากการขยายตัวของเศรษฐกิจโลกดีขึ้น โดยกองทุนการเงินระหว่างประเทศ (ไอเอ็มเอฟ) คาดว่าเศรษฐกิจโลกจะขยายตัว 3.9% สูงสุดในรอบ 7 ปี พร้อมทั้งปรับเพิ่มคาดการณ์มูลค่าการค้าโลกจากเดิมที่ขยายตัว 4.6% เป็น 5.1%
นอกจากนี้ ผู้ผลิตรายใหญ่ของโลกยังใช้ไทยเป็นฐานการผลิตที่สำคัญและมีการลงทุนเพิ่มขึ้นต่อเนื่อง โดยส่วนหนึ่งได้อานิสงส์จากโครงการระเบียงเศรษฐกิจพิเศษภาคตะวันออก (อีอีซี) และการ ส่งออกมีแนวโน้มขยายตัวได้มากกว่าที่คาดการณ์ในทุกตลาด โดยเฉพาะตลาดยุโรป ญี่ปุ่น และอาเซียนเดิม ที่คาดว่าจะขยายตัวได้สูงกว่า 9% เช่นเดียวกับตลาดใหม่อย่างซีแอลเอ็มวีที่ปรับเพิ่มคาดการณ์เป็น 8.5% และ 6.3% จากคาดการณ์เดิมที่ 6.7% และ 5% ตามลำดับ และได้ปรับเพิ่มคาดการณ์มูลค่าส่งออกใน 3 กลุ่มสินค้าหลัก ได้แก่ 1.สินค้าที่เกี่ยวเนื่องกับราคาน้ำมัน 2.รถยนต์ อุปกรณ์และส่วนประกอบ และ 3.สินค้าเกษตร
อย่างไรก็ตาม ต้องจับตาปัจจัยเสี่ยงค่าเงินที่มีแนวโน้มผันผวนมากขึ้น มาตรการกีดกันทางการค้าและสงครามการค้าไทยจีนกับสหรัฐ